
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 126 


7 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση χρησιμοποίησης υπαλλήλων της Γ.Γ.ΕΣΥΕ 
πέραν του κανονικού και του συνήθους υπερωρια- 
κού ωραρίου εργασίας των Δημοσίων Υπηρεσιών 
καθώς και ιδιωτών-συνεργατών για τις ανάγκες της 
έρευνας απασχόλησης του πληθυσμού της χώρας 
(έρευνα Εργατικού Δυναμικού), έτους 2002 και της 


3ά Ιτοο έρευνας "Απασχόληση των ατόμων με ειδι¬ 
κές ανάγκες" και καθορισμός αμοιβής τους. 1 

Συγκρότηση Διοικητικού Συμβουλίου της Ανώνυμης 
Εταιρείας με την επωνυμία "Δημόσια Επιχείρηση 
Κινητών Αξιών Ανώνυμη Εταιρεία" (Δ.Ε.Κ.Α. Α.Ε)... 2 

Πολιτογράφηση Ομογενών Αλλοδαπών. 3 

Πολιτογράφηση Ομογενών Αλλοδαπών. 4 

Πολιτογράφηση Αλλογενών Αλλοδαπών. 5 

Πολιτογράφηση Ομογενών Αλλοδαπών. 6 

Ρύθμιση θεμάτων που αφορούν τους ασφαλισμένους 
του κλάδου υγείας του ΟΓΑ. 7 


Ορισμός εισηγητών και μεταβίβαση εξουσίας υπογρα¬ 
φής «Με εντολή Γενικού Γραμματέα» αποφάσεων, 
εγγράφων και άλλων πράξεων στο Γενικό Διευθυ¬ 
ντή και στον Προϊστάμενο Διεύθυνσης Τουρισμού 
της Περιφέρειας Δυτικής Μακεδονίας. 8 


ΑΠΟΦΑΣΕΙΣ 

Αριθ. 2/5730/0022 (1) 

Έγκριση χρησιμοποίησης υπαλλήλων της Γ.Γ.ΕΣΥΕ πέ¬ 
ραν του κανονικού και του συνήθους υπερωριακού 
ωραρίου εργασίας των Δημοσίων Υπηρεσιών καθώς 
και ιδιωτών-συνεργατών για τις ανάγκες της έρευνας 
απασχόλησης του πληθυσμού της χώρας (έρευνα Ερ¬ 
γατικού Δυναμικού), έτους 2002 και της 3ά Ιιοο έρευ¬ 
νας "Απασχόληση των ατόμων με ειδικές ανάγκες" και 
καθορισμός αμοιβής τους. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ - Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις: 

α.-του Ν.Δ. 3627/56 "περί οργανώσεως της ΕΣΥΕ", του 
Π.Δ. 1143/80 "περί Οργανισμού της Γ.Γ. ΕΣΥΕ» και του 


Π.Δ 226/2000 (ΦΕΚ 195/τ.Α'/8.9.2000) "Οργανισμός Γ.Γ. 
ΕΣΥΕ". 

β.-του Ν. 1558/85 "Κυβέρνηση και Κυβερνητικά Όργα¬ 
να", του Ν.2081/92 και του άρθρ.1 του Ν.2469/97 "περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις". 

γ.- του άρθρου 9 (παρ. 4,5,6,8 και 9) του Ν. 2392/96 
"Πρόσβαση της Γ.Γ. ΕΣΥΕ σε διοικητικές πηγές κ.λπ.". 

δ.- του άρθρου 22 του Ν. 2362/95 "περί Δημοσίου Λογι¬ 
στικού". 

ε.- του άρθρου 40 του Ν. 849/78 "περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας", όπως συμπληρώθηκε με το 
άρθρο 8 του Ν. 2129/93 με θέμα "Αύξηση συντάξεων και 
άλλες διατάξεις". 

2. - Την υπό έκδοση κοινή υπουργική απόφαση με θέμα 
"Ανάθεση, έγκριση και προκήρυξη διενέργειας της έρευ¬ 
νας απασχόλησης του πληθυσμού της χώρας (έρευνα 
Εργατικού Δυναμικού), έτους 2002 της 3ά Ιιοο έρευνας 
"Απασχόληση των ατόμων με ειδικές ανάγκες". 

3. -Τον κανονισμό (ΕΚ) αριθ.577/98 του Συμβουλίου της 
9.3.1998 για τη διενέργεια δειγματοληπτικής έρευνας Ερ¬ 
γατικού Δυναμικού στην Κοινότητα (1-77/14.3.1998) και 
τον Κανονισμό της Επιτροπής αριθ. 1566/01 για την εφαρ¬ 
μογή του Κανονισμού 577/98, όσον αφορά στα χαρακτη¬ 
ριστικά της ενότητας 3ά Ιτοο για το 2002, σχετικά με την 
απασχόληση των ατόμων με ειδικές ανάγκες. 

4. - Τη συμφωνία χρηματοδότησης με αριθμ. 
200135100016, ύψους 82.200 ΕίΙΗΟ, η οποία έχει υπο¬ 
γράφει μεταξύ της Γ.Γ.ΕΣΥΕ και της ΕΨΗΟδΤΑΤ, 

5. -Την 1100383/1330/Α 0006/31.10.2001 απόφαση του 
Πρωθυπουργού και του Υπουργού Οικονομικών με θέμα 
"Καθορισμός αρμοδιοτήτων των Υφυπουργών Οικονομι¬ 
κών". 

6. - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους οκτακόσιων δεκαεννιά χι¬ 
λιάδων επτακοσίων (819.700,00) ΕΨΠΟ, που θα βαρύνει 
τις πιστώσεις του τακτικού προϋπολογισμού της 
Γ.Γ.ΕΣΥΕ, οικονομ. έτους 2002, (ΚΑΕ 0871 και 5354 και 
του ειδικού φορέα 23-750), όπως αυτή ήδη ορίζεται στην 
υπό έκδοση απόφαση "Ανάθεση, έγκριση και προκήρυξη 
διενέργειας της έρευνας απασχόλησης του πληθυσμού 
της χώρας έτους 2002 (έρευνα Εργατικού Δυναμικού), 
και της αό Ιιοο έρευνας "Απασχόληση των ατόμων με ειδι¬ 
κές ανάγκες". 

7. -Το γεγονός ότι δεν πρόκειται για υπερωριακή έργα- 

σία σύμφωνα με τις διατάξεις του άρθρου 18 του Ν. 
2470/97. 

8.- Την Γ5-13/8.1.2002 εισήγηση της Δ/νσης Στατιστι¬ 
κών Πληθυσμού και Αγοράς Εργασίας, αποφασίζουμε: 

Ια.- Εγκρίνουμε τη χρησιμοποίηση έξι (6) υπαλλήλων 
της Γ.Γ. ΕΣΥΕ, οι οποίοι θα απασχοληθούν (προετοιμασία 
και εποπτεία) με την αά άοο έρευνα "Απασχόληση των 
ατόμων με ειδικές ανάγκες" από 1.1.2002 μέχρι 
31.12.2002 πέραν του κανονικού και του συνήθους υπε- 
ρωριακού ωραρίου εργασίας των Δημοσίων Υπηρεσιών. 

Καθορίζουμε την αμοιβή τους ως εξής: 

6 υπάλληλοι X 1.200,00 ΕΙΙΒΟ εφάπαξ αμοιβή έκαστος 
= 7.200,00 Ευπο 

Η παραπάνω δαπάνη θα βαρύνει τον ΚΑΕ 5354 του ειδι¬ 
κού φορέα 23-750 της ΓΓ.ΕΣΥΕ οικον. έτους 2002. 

Ιβ.- Ορίζουμε ότι θα χρησιμοποιηθούν μέχρι εξακόσιοι 
(600) ιδιώτες-συνεργάτες για τη συμπλήρωση των ερω¬ 
τηματολογίων των 4 τριμήνων της Δειγματοληπτικής 
έρευνας σχετικής με την απασχόληση του πληθυσμού 
της χώρας (έρευνα Εργατικού Δυναμικού) έτους 2002 και 
της αά άοο έρευνας "Απασχόληση των ατόμων με ειδικές 
ανάγκες" από 1.1.2002 μέχρι 31.12.2002. 

Καθορίζουμε την αμοιβή τους ως εξής: 

Α) 8,75 ΕΨΒΟ για τα Νοικοκυριά του κάθε τριμήνου που 
ερευνώνται για πρώτη φορά 

Β) 2,50 ΕυΒΟ για τα επαναλαμβανόμενα Νοικοκυριά 
των οποίων η συμπλήρωση των στοιχείων θα γίνει τηλε¬ 
φωνικά. 

Γ) 6,00 ΕυΒΟγια κάθε ορθά συμπληρωμένο ερωτημα¬ 
τολόγιο της αά άοο έρευνας "Απασχόληση των ατόμων με 
ειδικές ανάγκες" (περίοδος διεξαγωγής το Β’τρίμηνο του 
έτους 2002) 

II. - Ο ορισμός των υπαλλήλων της Γ.Γ.ΕΣΥΕ, που θα 
απασχοληθούν πέραν του κανονικού και του συνήθους 
υπερωριακού ωραρίου εργασίας των Δημοσίων Υπηρε¬ 
σιών καθώς και ο ορισμός των ιδιωτών-συνεργατών γίνε¬ 
ται με απόφαση του Γ ενικού Γ ραμματέα ΕΣΥΕ. 

III. - Η ισχύς της απόφασης αυτής αρχίζει ένα μήνα προ 
της δημοσιεύσεώς της στην Εφημερίδα της Κυβερνή- 
σεως. 

Η παραπάνω απόφαση να δημοσιευθεί στην Εφημερίδα 
της Κυβερνήσεως. 

Αθήνα,31 Ιανουάριου 2002 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΦΛΩΡΙΔΗΣ 

-♦- 

Αριθ. Οικ. 2/6925/0025 (2) 

Συγκρότηση Διοικητικού Συμβουλίου της Ανώνυμης Εται¬ 
ρείας με την επωνυμία "Δημόσια Επιχείρηση Κινητών 
Αξιών Ανώνυμη Εταιρεία" (Δ.Ε.Κ.Α. Α.Ε) 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις των παρ. Ια και 1β του άρθρου 3 του 
Ν.2526/97 (ΦΕΚ 205/8.10.97τ.Α’.) "Σύσταση Ανώνυμης Εται¬ 
ρείας με την επωνυμία Δημόσια Επιχείρηση Κινητών Αξιών 
Ανώνυμη Εταιρεία (Δ.Ε.Κ.Α. Α.Ε.) και άλλες διατάξεις". 

2. -Τις διατάξεις του άρθρου 27 του Π.Δ.284/88 "Οργα¬ 
νισμός Υπουργείου Οικονομικών". 

3. - Την αριθμ. 2/3279/0004/21-1-2002 απόφαση του 
Υπουργού Οικονομικών με την οποία μετακινήθηκε ο 
Προϊστάμενος Διεύθυνσης, Παναγιώτης Καρακούσης 


από τη Δ.49-Κανονισμού Πολιτικών Συντάξεων στη Δ.20- 
Προϋπολογισμού. 

4.-Την αριθμ. 1100383/1330/Α0006/31.10.2001 (ΦΕΚ 
1485 τ.Β') απόφαση του Πρωθυπουργού και Υπουργού 
Οικονομικών "Καθορισμός αρμοδιοτήτων των Υφυπουρ¬ 
γών Οικονομικών", αποφασίζουμε: 

1. - Τροποποιούμε την απόφασή μας αριθμ. 2/75516 
/0025/23.10.2000 και ορίζουμε ως μέλος του Διοικητικού 
Συμβουλίου τον Παναγιώτη Καρακούση, Προϊστάμενο 
της Διεύθυνσης Προϋπολογισμού, αντί του Δημητρίου 
Σκούφη που προήχθη στο βαθμό του Γενικού Διευθυντή 
και τοποθετήθηκε ως Προϊστάμενος της Γενικής Διεύ¬ 
θυνσης Μισθών και Συντάξεων. 

Κατά τα λοιπά εξακολουθεί να ισχύει η αριθ. 2/75516/ 
0025/23.10.2000 απόφασή μας, όπως τροποποιήθηκε με 
την αριθμ. 2/18966/0025/27.3.2001 όμοιάτης. 

2. - Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού ή 
του Προϋπολογισμού της ΔΕΚΑ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 

-♦- Ο) 

Πολιτογράφηση Ομογενών Αλλοδαπών 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τις αριθμ. πρωτ. Φ. 44501/13604/18.1.2002 ταυτά- 
ριθμες αποφάσεις του Υφυπουργού Εσωτερικών Δημ. Δι- 
οικ. & Αποκ/σης, έγιναν δεκτές οι από 3.3.2000 αιτήσεις 
πολιτογράφησης των ομογενών αλλοδαπών α) ΜΠΟ- 
ΤΡΟΣ ΡΑΜΙ του ΜΠΟΣΡΑ και β) ΜΠΟΤΡΟΣ ΜΑΡΚΟΥ του 
ΜΠΟΣΡΑ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

(4) 

Πολιτογράφηση Ομογενών Αλλοδαπών 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με τις αριθμ. πρωτ. Φ. 40880/14068/01/29.1.2002 
ταυτάριθμες αποφάσεις του Υφυπουργού Εσωτερικών 
Δημ. Διοίκησης & Αποκ/σης, έγιναν δεκτές οι από 
1.11.1999 αιτήσεις πολιτογράφησης των ομογενών αλλο¬ 
δαπών ΧΕΛΑΛ ΧΑΝI του ΑΝΤΟΥΑΝ και ΧΕΛΑΛ ΧΟΝ ΡΗ του 
ΑΝΤΟΥΑΝ, για την απόκτηση της Ελληνικής ιθαγένειας. 

2. Με την αριθμ. πρωτ. Φ. 71151/31200/01/29.1.2002 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 15.4.1999 αίτηση πολιτογρά¬ 
φησης του ομογενούς αλλοδαπού ΣΤΥΛΙΑΝΑ ΚΥΡΙΑΚΟΥ 
του ΠΑΝΤΕΛΗ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

(5) 

Πολιτογράφηση Αλλογενών Αλλοδαπών 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την αριθμ. πρωτ. Φ. 35286/25681/01/29.1.2002 
απόφαση του Υφυπουργού Εσωτερικών Δημ. Διοίκησης 

& Αποκ/σης, έγινε δεκτή η από 27.9.1993 αίτηση πολιτο¬ 
γράφησης της αλλογενούς αλλοδαπής ΕΜΙΡΧΑΝΙΑΝ - 
ΑΛΜΠΑΝΗ ΟΛΥΜΠΙΑΔΑ συζ. Αριστοτέλη, για την από¬ 
κτηση της Ελληνικής ιθαγένειας. 

2. Με την αριθμ. πρωτ. Φ. 37947/26990/01/11.1.2002 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 28.3.1994 αίτηση πολιτο¬ 
γράφησης του αλλογενούς αλλοδαπού ΝΤΙΟΥΑΝΙ ΓΑΛΕ- 
ΜΠ ΝΙΚΗΤΑ του ΑΜΠΝΤΟΥΛ ΡΑΧΙΜ, για την απόκτηση 
της Ελληνικής ιθαγένειας. 

3. Με την αριθμ. πρωτ. Φ. 67840/30322/01/29.1.2002 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 27.10.1998 αίτηση 
πολ/γράφησης της αλλογενούς αλλοδαπής ΜΟΥΝΤΕΑ- 
ΝΟΥ ΣΙΜΟΝΑΣ του ΒΙΟΡΕΛ, για την απόκτηση της Ελλη¬ 
νικής ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

( 6 ) 

Πολιτογράφηση Ομογενών Αλλοδαπών 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με τις αριθμ. πρωτ. Φ. 44185/13881/01/29.1.2002 
ταυτάριθμες αποφάσεις του Υφυπουργού Εσωτερικών 
Δημ. Διοίκησης & Αποκ/σης, έγιναν δεκτές οι από 
5.3.1999 και 4.3.1999 αντίστοιχα αιτήσεις πολ/γράφησης 
των ομογενών αλλοδαπών α) ΜΑΡΙ - ΤΕΡΕΖΑ ΜΠΑΣΙΛΛΙ 
του Αντωνίου και β) ΜΠΑΣΙΛΛΗ ΓΕΩΡΓΙΟΥ - ΚΙΜΟΝΑ του 
Αντωνίου, για την απόκτηση της Ελληνικής Ιθαγένειας. 

2. Με την αριθμ. πρωτ. Φ. 67328/4320/01/29.1.2002 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 20.6.2000 αίτηση πολ/γρά- 
φησης της ομογενούς αλλοδαπής ΑΜΠΝΤΕΛ ΛΑΤΙΦ ΧΟ- 
ΝΤΑ του ΜΟΧΑΜΕΝΤ, για την απόκτηση της Ελληνικής 
Ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. Φ.34/1202 (7) 

Ρύθμιση θεμάτων που αφορούν τους ασφαλισμένους 
του κλάδου υγείας του ΟΓΑ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου άρθρου 14του Ν.2458/1997 (Α 15). 

2. Τις διατάξεις του πρώτου εδαφίου της παρ.2 του άρ¬ 
θρου 29 Α του Ν. 1558/1985 (Α 137), όπως προστέθηκε με 
το άρθρο 27του Ν.2081/1992 (Α 154) και αντικαταστάθη- 
κεμετο άρθρο 1 του Ν.2469/1997 (Α38). 

3. Το γεγονός ότι από τις διατάξεις της απόφασης αυ¬ 
τής, δεν προκαλείται οικονομική επιβάρυνση στον προϋ¬ 
πολογισμό του ΟΓΑ ούτε στον κρατικό προϋπολογισμό. 

4. Την αριθ. 80088/31.10.2001 κοινή απόφαση του Πρω¬ 
θυπουργού και του Υπουργού Εργασίας & Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β 1485). 

5. Την αριθ. 1100383/1330/Α0006/31.10.2001 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β1485). 


6. Τηναρ. 6459/31.10.2001 κοινή απόφαση του Πρωθυ¬ 
πουργού και Υπουργού Υγείας και Πρόνοιας «Ανάθεση 
αρμοδιοτήτων στους Υφυπουργούς Υγείας και Πρόνοι¬ 
ας» (Β 1480). 

7. Την αριθμ. 850/Θ6/23.5.2001 απόφαση του Διοικητι¬ 
κού Συμβουλίου του ΟΓΑ, αποφασίζουμε: 

Στον Κανονισμό νοσοκομειακής περίθαλψης ασφαλι¬ 
σμένων του ΟΓΑ, όπως ισχύει, επέρχονται οι πιο κάτω 
τροποποιήσεις: 

1. Μετά το πρώτο εδάφιο της παραγρ. 5 του άρθρου 5 
προστίθεται εδάφιο που έχει ως εξής: 

«Η δαπάνη για την επιδιόρθωσή τους δεν μπορεί να 
υπερβαίνει το 1/3 της νόμιμης δαπάνης που αποδίδεται 
από τον ΟΓΑ για την αντικατάσταση του ίδιου είδους. Επί¬ 
σης, δεν αποδίδεται δαπάνη για τα αναλώσιμα είδη των 
πάσης φύσεως ορθοπεδικών ειδών και μηχανημάτων». 

2. Οιδιατάξειςτηςπαρ.7του άρθρου 5, αντικαθίστανται 
ως εξής: 

«7. Οι ασθενείς που πάσχουν από σοβαρή ασθένεια και 
νοσηλεύονται σε Κρατικά Νοσοκομεία και Νοσοκομεία 
του ΙΚΑ, μπορούν να χρησιμοποιούν με δαπάνες του ΟΓΑ 
αποκλειστική νοσοκόμα κατά τις νυχτερινές ώρες. 

Ειδικά τα άτομα που πάσχουν από παραπληγία-τετρα- 
πληγία και νοσηλεύονται στα παραπάνω νοσοκομεία για 
άλλη πάθηση, εκτός της παραπληγίας-τετραπληγίας, 
μπορούν να χρησιμοποιούν, με δαπάνες του ΟΓΑ, απο¬ 
κλειστική νοσοκόμα για μια βάρδια το 24ωρο. 

Η χρησιμοποίηση αποκλειστικής νοσοκόμας σε καμία 
από τις παραπάνω περιπτώσεις δε μπορεί να υπερβαίνει 
συνολικά τις 8 νύκτες για κάθε νοσηλεία. 

Δεν αποδίδεται από τον ΟΓΑ δαπάνη για τη χρησιμο¬ 
ποίηση αποκλειστικής νοσοκόμας σε ασθενείς που νοση¬ 
λεύονται σε Θεραπευτήρια χρονιών παθήσεων, σε Θερα¬ 
πευτήρια για χρόνιες νευροψυχιατρικές παθήσεις καθώς 
και στους πάσχοντες από παραπληγία ή τετραπληγία. 

Για την έγκριση από τον ΟΓΑ της χρησιμοποίησης απο¬ 
κλειστικής νοσοκόμας απαιτούνται: 

α) Βεβαίωση με πλήρη αιτιολογημένη ιατρική γνωμά¬ 
τευση του ιατρού-Διευθυντή της Κλινικής που νοσηλεύε¬ 
ται ο ασθενής από την οποία να προκύπτει, ότι πάσχει από 
σοβαρή ασθένεια για την οποία επιβάλεται ιατρικά η χρη¬ 
σιμοποίηση αποκλειστικής νοσοκόμας. 

β) Βεβαίωση του Διοικητικού Δ/ντή του Νοσοκομείου 
στο οποίο νοσηλεύεται ο ασθενής από την οποία προκύ¬ 
πτει ότι το Νοσοκομείο δεν μπορεί να καλύψει την ανάγκη 
αυτή. 

γ) Εγκριση από τον αρμόδιο ελεγκτή ιατρό του ΟΓΑ η 
οποία θα πρέπει να δίνεται πριντην έξοδο του ασθενή από 
το Θεραπευτήριο. 

Κατά της αρνητικής γνωμάτευσης του αρμόδιου ελε¬ 
γκτή ιατρού ΟΓΑ δύναται να ασκηθεί από τον ενδιαφερό¬ 
μενο προσφυγή ενώπιον του ιατρού-Προϊσταμένου της 
Υγειονομικής Υπηρεσίαςτου ΟΓΑ, η απόφαση του οποίου 
είναι οριστική. 

Γ ια τη χρησιμοποίηση αποκλειστικής νοσοκόμας κατα¬ 
βάλλεται στον ενδιαφερόμενο ως αμοιβή, αυτή που κα¬ 
θορίζεται κάθε φορά από το Υπουργείο Εργασίας και 
Κοιν. Ασφαλίσεων». 

3. Οι διατάξεις των εδαφίων β και γ της παρ.8 του άρ¬ 
θρου 5, αντικαθίστανται ως εξής: 

«β) Για τους ασθενείς που πάσχουν από χρόνιες παθή¬ 
σεις και έχουν ανάγκη περιοδικής μετακίνησης για την πα¬ 
ροχή σ’ αυτούς της αναγκαίας νοσηλείας, στην οποία πε¬ 
ριλαμβάνεται και η διενέργεια εξετάσεων, ο ΟΓΑ αποδίδει 
τη δαπάνη μεταφοράς του ασθενή και του τυχόν αναγκαί- 

ου συνοδού ανάλογα με τα παραστατικά στοιχεία που προ¬ 
σκομίζονται και η οποία δεν μπορεί να είναι ανώτερη συνο¬ 
λικά για κάθε μήνα που πραγματοποιείται η μετακίνηση 
από 96.432 δρχ. (283 Ευρώ). Το ποσό αυτό αναπροσαρμό¬ 
ζεται κάθε φορά με απόφαση του Υπουργού Εργασίας & 
Κοιν. Ασφαλίσεων μετά από πρόταση του Δ.Σ. του ΟΓΑ. 

Σε περίπτωση μετακίνησης ασθενών που πάσχουν από 
χρόνιες παθήσεις με ιδιωτικό μεταφορικό μέσο, αποδίδε¬ 
ται για κάθε μετακίνηση του ασθενή και του τυχόν συνο¬ 
δού του, ποσό ανάλογα με την χιλιομετρική απόσταση 
μετ’ επιστροφής και με τον περιορισμό της διάταξης του 
ανωτέρω εδαφίου. Το ποσό ανά χιλιόμετρο προσδιορίζε¬ 
ται κάθε χρόνο, με απόφαση του Δ.Σ. του ΟΓ Α. 

Η ανάγκη της περιοδικής μετακίνησης του ασθενή για 
την παροχή νοσηλείας και η πραγματοποίηση αυτής, βε¬ 
βαιώνεται από τον ελεγκτή ιατρό του ΟΓΑτου νοσοκομεί¬ 
ου στο οποίο παρέχεται η νοσηλεία, σε περίπτωση δε που 
δεν υπάρχει ελεγκτής ιατρός, η βεβαίωση παρέχεται από 
τον προϊστάμενο της αρμόδιας Υπηρεσίας Υγείας. 

γ) Στους νεφροπαθείς που μετακινούνται περιοδικά για 
τη διενέργεια αιμοκαθάρσεων, ο ΟΓΑ αποδίδει για κάθε 
μήνα μετακίνησης και ανεξάρτητα από τον αριθμό των με¬ 
τακινήσεων 

• σε όσους μετακινούνται εντός των ορίων του νομού 
του τόπου κατοικίας τους 139.707 δρχ. (410 Ευρώ) 

• σε όσους μετακινούνται εκτός των ορίων του νομού 
του τόπου κατοικίας τους ή για τη μετακίνηση τους γίνε¬ 
ται χρήση θαλασσίου μέσου μεταφοράς 200.020 δρχ. 
(587 Ευρώ). 

Τα ανωτέρω ποσά αναπροσαρμόζονται με απόφαση 
του Υπουργού Εργασίας & Κοιν. Ασφαλίσεων μετά από 
πρόταση του Δ.Σ του ΟΓΑ. 

Με απόφαση του Δ.Σ. του ΟΓΑ καθορίζονται και οι προ¬ 
ϋποθέσεις χορήγησης των ποσών αυτών. 

Τα ποσά αυτά, αποδίδονται από τον ΟΓΑ για την αντιμε¬ 
τώπιση των δαπανών μετακίνησης του νεφροπαθή καιτου 
τυχόν αναγκαίου συνοδού του. 

Η ανάγκη της περιοδικής μετακίνησης του νεφροπαθή 
σε μονάδα τεχνητού νεφρού για τη διενέργεια αιμοκα¬ 
θάρσεων, βεβαιώνεται από τον ελεγκτή ιατρό ΟΓΑτου νο¬ 
σοκομείου ή της κλινικής όπου παρέχεται η νοσηλεία ή 
από τον προϊστάμενο της αρμόδιας Υπηρεσίας Υγείας». 

4. Οι διατάξεις των εδαφίων γ'και γα'της παρ.3 του άρ¬ 
θρου 6, αντικαθίστανται ως εξής: 

«γ. Οι παροχές για τις οποίες προβλέπουν τα εδάφια β 
και γ της παρ.2 του άρθρου 5 του παρόντος, το τέστ σακ- 
χάρου, σύριγγες για τις ενέσεις ινσουλίνης καθώς και τα 
υλικά που χρησιμοποιούν οι νεφροπαθείς, οι οποίοι κά¬ 
νουν θεραπεία με τη μέθοδο της συνεχούς φορητής πε- 
ριτοναϊκής κάθαρσης. 

Στους νεφροπαθείς για τα μη αναλώσιμα υλικά όπως λα¬ 
βίδες ΚΟΘΗΕΠ, ατομική ζυγαριά, ηλεκτρική θερμοφόρα, 
κλπ. αποδίδεται η αξία αγοράς τους εφάπαξ. Γιατα αναλώ¬ 
σιμα υλικά καθώς και για την τυχόν δαπάνη μεταφοράς του 
διαλύματος της αιμοκάθαρσης, η δαπάνη που αποδίδεται 
δεν μπορεί να είναι ανώτερη για κάθε μήνα από 48.000 δρχ. 
(141 Ευρώ) συνολικά. Το ποσό αυτό αναπροσαρμόζεται κά¬ 
θε φορά με απόφαση του του Υπουργού Εργασίας & Κοι¬ 
νωνικών Ασφαλίσεων μετά από πρόταση του Δ.Σ. του ΟΓΑ. 

Επιπλέον στα άτομα που πάσχουν από νεανικό σακχα¬ 
ρώδη διαβήτη καταβάλλεται για μία μόνο φορά η αξία 
αγοράς της φορητής συσκευής για τον προσδιορισμό 
του σακχάρου στο αίμα». 

5. Οι διατάξεις της παρ. 4 του άρθρου 10 αντικαθίστα¬ 
νται ως εξής: 


« 4. Σε επείγουσα περίπτωση, κατά την οποία η άμεση 
παροχή περίθαλψης θεωρείται επιβεβλημένη εξαιτίας 
της κατάστασης της υγείας του ασθενή και για το λόγο 
αυτό είναι αδύνατη η τήρηση εκ των προτέρων της διαδι¬ 
κασίας που ορίζεται από τις διατάξεις των άρθρων 8 και 9 
και των προηγουμένων παραγράφων του άρθρου αυτού, 
επιτρέπεται η εισαγωγή του ασθενή στο πλησιέστερο Νο¬ 
σοκομείο, Νοσηλευτικό ίδρυμα μη κερδοσκοπικού χαρα¬ 
κτήρα ή συμβεβλημένη Ιδιωτική Κλινική, χωρίς άλλη δια¬ 
τύπωση, το δε βιβλιάριο υγείας που απαιτείται για να δια¬ 
πιστωθεί, αν ο ασθενής δικαιούται περίθαλψη από τον 
ΟΓΑ, θα προσκομίζεται από τον ενδιαφερόμενο μέσα σε 
τρεις (3) ημέρες από την εισαγωγή του». 

6. Οι διατάξεις της παρ. 2 του άρθρου 27 αντικαθίστα¬ 
ται ως εξής: 

«2. α. Οι αναφερόμενες παρακάτω εξετάσεις εφόσον 
αυτές με βεβαίωση κρατικού νοσοκομείου της περιοχής 
δεν μπορούν να πραγματοποιηθούν σε αυτά δύνανται να 
πραγματοποιηθούν σε ιδιωτικά εργαστήρια. 

Οι εξετάσεις αυτές είναι: 

• Σπινθηρογραφήματα 

• Υπερηχογραφήματα 

• Ορμονολογικές εξετάσεις (Τ3-Τ4-Τ3Η-Ε8Η-ΕΗ- οι- 
στροδιόλη-προλακτίνη-προγεστερόνη) 

• Καρκινικοί δείκτες (0Α-0ΕΑ-Ρ3Α-Μ0Α κ.λπ) 

• Μαστογραφία ΤθδΙ - Ραρ 

• Ενδοσκοπικές εξετάσεις - προγεννητικός έλεγχος 
χρωματοσωματικών ανωμαλιών 

• Προσδιορισμός ΙΘΟ-ΙΟΑ-ΙΟΜΑ 

• Ηλεκτρομυογραφήματα 

• Χαρτογράφηση εγκεφάλου 

• Καρυότυπος μυελού 

• Καρυότυπος μετά από καλλιέργεια ιστών 

β. Οι εξετάσεις της μαγνητικής,αξονικής τομογραφίας, 
της εκλεκτικής ψηφιακής αγγειογραφίας, του υπερηχο¬ 
γραφήματος με τεχνική ΟΟΡΡΕΕΡ και της έγχρωμης αγ- 
γειοδυναμογραφίας (ΤΒΙΡΡΕΕΧ 30ΑΝ) μπορούν να διε- 
νεργούνται σε ιδιωτικά εργαστήρια εφόσον τα θεραπευ¬ 
τήρια τα οποία αναφέρονται στο άρθρο 4 του παρόντος 
δεν διαθέτουν τα αναγκαία για τη διενέργειά τους μέσα ή 
γιατί αδυνατούν να πραγματοποιήσουν την ανωτέρω εξέ¬ 
ταση μέσα στον ιατρικώς αναγκαίο χρόνο,και μετά από 
βεβαίωση τους. 

γ. Στις περιπτώσεις όλων των πιο πάνω παροχών ο ΟΓΑ 
αποδίδει στον ενδιαφερόμενο ή στο Θεραπευτήριο το 
οποίο παρέπεμψε τον ασθενή για τη διενέργεια της εξέ¬ 
τασης, μετά από προηγούμενη έγκριση του Ελεγκτή ια¬ 
τρού του ΟΓΑ ή του τυχόν εκάστοτε αρμοδίου οργάνου 
που ορίζεται από το Υπουργείο Υγείας Πρόνοιας ή το Ερ¬ 
γασίας και Κοινωνικών Ασφαλίσεων, τη δαπάνη μέχρι του 
ποσού που ορίζεται από τις σχετικές υπουργικές αποφά¬ 
σεις και Προεδρικά Διατάγματα. 

Με την ανωτέρω ρύθμιση καταργείται η παρ. 1 του κεφ. 
Δ' της αριθ. Α3γ/Φ15/οικ.3608/85 Υπουργικής Απόφασης». 

Η ισχύς της απόφασης αυτής αρχίζει από 1ης Ιανουάρι¬ 
ου 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ.ΑΣΦΑΛΙΣΕΩΝ 

Γ. ΦΛΩΡΙΔΗΣ ΡΟΒ. ΣΠΥΡΟΠΟΥΛΟΣ 

ΥΓΕΙΑΣ &ΠΡΟΝΟΙΑΣ 

ΕΚΤ. ΝΑΣΙΩΚΑΣ 

Αριθ. 67 (8) 

Ορισμός εισηγητών και μεταβίβαση εξουσίας υπογρα¬ 
φής «Με εντολή Γενικού Γραμματέα» αποφάσεων, εγ¬ 
γράφων και άλλων πράξεων στο Γ ενικό Διευθυντή και 
στον Προϊστάμενο Διεύθυνσης Τουρισμού της Περι¬ 
φέρειας Δυτικής Μακεδονίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου άρθρου 1 παρ. 2του Ν. 2503/97«Πε¬ 
ρί διοίκησης, οργάνωσης, στελέχωσης της Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις» σε συνδυασμό με αυτές του Νόμου 2539/97 
«Συγκρότηση της Πρωτοβάθμιας Τοπικής Αυτοδιοίκη¬ 
σης» (ΦΕΚ244/Α74.12.97). 

2. Τις διατάξειςτου Ν. 3200/1955 «Περί διοικητικής απο¬ 
κέντρωσης» σε συνδυασμό με αυτές του Ν.Δ. 532/70 «Συ¬ 
μπλήρωση διατάξεων περί διοικητικής αποκέντρωσης». 

3. Τις διατάξεις του Ν. 301/76 «Περί δημοσιευόμενης 
ύλης στην Εφημερίδα της Κυβέρνησης». 

4. Τις διατάξειςτου Ν. 1622/1986 «Τοπική Αυτοδιοίκηση 
- Περιφερειακή Ανάπτυξη - Δημοκρατικός Προγραμματι¬ 
σμός» και του άρθρου 33 του Ν. 1832/89 (ΦΕΚ 
54/Α/17.2.89). 

5. Τις διατάξεις του Ν. 2636/98 (ΦΕΚ 198/Α726.8.98) 
«Σύσταση εταιριών για την οργάνωση καλλιτεχνικών εκ¬ 
δηλώσεων και για τη διαχείριση της περιουσίας του ΕΟΤ, 
σύσταση Εθνικού Συμβουλίου Τουρισμού καιτροποποιή- 
σεις της νομοθεσίας για τον τουρισμό». 

6. Τις διατάξεις του Π.Δ. 313/2001 (ΦΕΚ 
211/Α725.9.2001) «Μεταφορά αρμοδιοτήτων από τον 
Ε.Ο.Τ. στο Υπουργείο Ανάπτυξης και στις Περιφέρειες, 
σύσταση υπηρεσιών και θέσεων προσωπικού στη Γενική 
Γραμματεία Τουρισμού και στις Περιφέρειες, μεταφορά 
πόρων και ρύθμιση των αναγκαίων λεπτομερειών». 

7. Την ανάγκη απλούστευσης των διαδικασιών κατά την 
άσκηση των αρμοδιοτήτων με σκοπό την ταχεία διεκπε¬ 
ραίωση των υποθέσεων, που έχουν αναταθεί στις Υπηρε¬ 
σίες της Περιφέρειας. 

8. Τη σχετική εισήγηση του Προϊσταμένου της Διεύθυν¬ 
σης Τουρισμού της Περιφέρειας. 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Γιατη Διεύθυνση Τουρισμού 

Α. Οι αρμοδιότητες που ασκούνται από τον Γενικό 
Γ ραμματέα είναι οι κατωτέρω: 

1. Η προβλεπόμενη από την παρ. 14, III β) του άρθρου 
μόνου της απόφασης 530269/1994 (ΦΕΚ 268 Β') του Γ ενι¬ 
κού Γ ραμματέα του ΕΟΤ εξαίρεση από την οικονομική 
επιβάρυνση μέρους των δωματίων επιχειρήσεων ενοικια- 
ζομένων δωματίων σε κορεσμένες περιοχές. 

2. Ο χαρακτηρισμός των κτιρίων ως παραδοσιακών για 
την εφαρμογή της παρ. 19του άρθρου 6του Ν. 2601/98, 
(ΦΕΚ 81 Α'). 

3. Η έγκριση των μετατροπών των υπαγόμενων σε κα¬ 
θεστώς χρονομεριστικής μίσθωσης μονάδων (άρθρο 8 
απόφασης 9953/ΔΙΟΝΟΣΕ/1789/1987, ΦΕΚ 719 Β' 
Υπουργού Εθνικής Οικονομίας). 

4. Η χορήγηση ειδικής άδειας για τη λειτουργία κέντρων 
παραθερισμού γυμνιστών, μετά από σύμφωνη γνώμη των 
κατά τόπο αρμοδίων Νομαρχιακού Συμβουλίου και Δημο¬ 
τικού ή Κοινοτικού Συμβουλίου και έγκριση του Υπουργού 
Ανάπτυξης, η εποπτεία, ο έλεγχος και η επιβολή των διοι¬ 


κητικών κυρώσεων στα ως άνω κέντρα και η ανάκληση της 
αδείαςτους (άρθρα 1 παρ. 2,2 παρ. 1 και 3 Ν. 1399/1983, 
ΦΕΚ 145 Α'). 

5. Οι αρμοδιότητες που προβλέπονται στο άρθρο 5 του 
Ν. 393/76, σχετικά με την ανάκληση, κατάπτωση, κ.λ.π. 
τηςεγγυήσεωςτηςπαρ. 1 του ιδίου άρθρου. 

6. Οι προβλεπόμενες από τις διατάξεις του άρθρου 2 
του Ν. 5394/1932 «Περί τροποποιήσεως και συμπληρώ- 
σεως διατάξεων του Ν. 4377 περί Ελληνικού Οργανισμού 
Τουρισμού» αρμοδιότητες, σχετικά με τις επιθεωρήσεις 
και τους ελέγχους τήρησης των όρων υγιεινής, καθαριό¬ 
τητας και παροχής ανέσεων και ευμάρειας ξενοδοχείων, 
οικοτροφείων, εστιατορίων και κάθε μέσου που εξυπηρε¬ 
τεί την εσωτερική και εξωτερική τουριστική κίνηση της 
χώρας. Όπου στις παραπάνω διατάξεις προβλέπεται 
συμμετοχή σε επιτροπές αντιπροσώπων του ΕΟΤ, συμμε¬ 
τέχει υπάλληλος της Διεύθυνσης Τουρισμού της Περιφέ¬ 
ρειας, οριζόμενος από το Γενικό Γ ραμματέα αυτής. 

7. Ο καθορισμός του ποσού της αποζημιώσεως που 
προβλέπεται στο άρθρο 21 της απόφασης 503007/1976 
του Γ ενικού Γ ραμματέα του ΕΟΤ, η οποία κυρώθηκε με το 
άρθρο 8 του Ν. 1652/1986 (ΦΕΚ 167/Α'). 

8. Η διοίκηση, διαχείριση και εν γένει εκμετάλλευση των 
ιαματικών πηγών, οι οποίες δεν έχουν περιέλθει στην 
εταιρία «Ελληνικά Τουριστικά Ακίνητα Α.Ε.» με βάση το Ν. 
2636/1998 (ΦΕΚ 198 Α') όπως ισχύει (άρθρο 4 Ν. 
2188/1920). 

9. Η κήρυξη εκπτώτου του ενοικιαστή εκμεταλλεύσεως 
ιαματικής πηγής μετά από γνώμη τριμελούς Επιτροπής 
αποτελούμενης από υπαλλήλους της Διεύθυνσης Τουρι¬ 
σμού της Περιφέρειας που ορίζονται από το Γ ενικό Γ ραμ¬ 
ματέα αυτής. 

10. Η αναστολή ή ανάκληση της αδείας λειτουργίας 
(άρθρα 9 και 12 Β.Δ. της 23 Απριλίου/3 Μάίου 1923). 

11.0 καθορισμός της αρμόδιας αρχής για την άσκηση 
των προβλεπόμενων στην παρ. 3 του άρθρου 1 του Ν. 
4844/1930 αρμοδιοτήτων σχετικά με τον τρόπο εκμετάλ¬ 
λευσης εδάφους εντός προστατευτικής περιοχής ιαματι¬ 
κής πηγής και η χορήγηση άδειας εκτελέσεως έργων με¬ 
τά από γνώμη τριμελούς επιτροπής αποτελούμενης από 
υπαλλήλους της Διεύθυνσης Τουρισμού της Περιφέρει¬ 
ας που ορίζονται από τον Γενικό Γ ραμματέα αυτής (άρ¬ 
θρο 2 Ν. 4844/30). 

12. Η πρόταση για τον καθορισμό από τον Υπουργό 
Ανάπτυξης του καταβλητέου παράβολου από τον ανάδο- 
χο εκμεταλλεύσεως ιαματικών πηγών (άρθρο 6 Α.Ν. 
828/1948, όπως αντικαταστάθηκε με το άρθρο 2 Α.Ν. 
1813/1951). 

13. Ο καθορισμός της περί την ιαματική πηγή ζώνης εμ- 
φανίσεως και η υπόδειξη των ενδεικνυόμενων προς εκτέ¬ 
λεση έργων καθώς και η αντικατάσταση των μελών των 
τοπικών επιτροπών λουτροπόλεων και ιαματικών πηγών 
(άρθρο 21 Α.Ν. 1169/38). 

14. Οι αρμοδιότητες του ΕΟΤ ως αρμόδιας αρχής για 
τις ιαματικές χρήσεις και τις χρήσεις αναψυχής των υδα¬ 
τικών πόρων (άρθρο 1 παρ. 7, περ. ζ Ν. 1739/1987, ΦΕΚ 
201 Α') και ειδικότερα η χορήγηση άδειας εκτέλεσης έρ¬ 
γων αξιοποίησης υδατικών πόρων για τις παραπάνω χρή¬ 
σεις (άρθρο 8 παρ. 2 Ν. 1739/87), η χορήγηση άδειας χρή¬ 
σης νερού και η ανάκληση αυτής (άρθρο 9 παρ. 1 και 6 Ν. 
1739/87), η τήρηση αρχείου αδειών και η ενημέρωση της 
οικείας περιφερειακής υπηρεσίας (άρθρο 3 της ΚΥΑ Φ. 
16/5813/1989, ΦΕΚ383 Β'). 

15. Η παροχή γνώμης για την έκδοση κοινής υπουργι¬ 
κής απόφασης, με την οποία γίνεται η χωροθέτηση των 

κατασκηνώσεων των φορέων κοινωνικού χαρακτήρα (άρ¬ 
θρο 2 παρ. 9 Ν. 2160/93). 

16. Η έκδοση της απόφασης υπαγωγής ξενοδοχειακών 
μονάδων και γενικά τουριστικών εγκαταστάσεων στις δια- 
τάξειςτου Ν. 1652/1986 για την χρονομεριστική μίσθωση 
και η ανάκληση της απόφασης αυτής (άρθρο 1 παρ. 1 και 
6 παρ. 1 Ν. 1652/1986, ΦΕΚ 167 Α'). 

17. Η μέριμνα για τη βεβαίωση όλων των διοικητικών 
προστίμων στην αρμόδια Δ.Ο.Υ. 

Β. Οι αρμοδιότητες που μεταβιβάζονται στο Γενικό Δι¬ 
ευθυντή να υπογράφει «Με εντολή Γενικού Γραμματέα» 
είναι οι κατωτέρω: 

1. Ο έλεγχος της λειτουργίας των τουριστικών λιμένων 
και η άμεση σχετική ενημέρωση της αρμόδιας Υπηρεσίας 
του Υπουργείου Ανάπτυξης, οι αρμοδιότητες που έχουν 
καθοριστεί με την απόφαση Τ/3846/1997 (ΦΕΚ 966 Β') του 
Υπουργού Ανάπτυξης, κατ’ εξουσιοδότηση της παρ. 5 
του άρθρου 37 του Ν. 2160/93, καθώς και οι αρμοδιότη¬ 
τες που καθορίζονται εκάστοτε με όμοια απόφαση (παρ. 
9 εδαφ. τελευταίο άρθρου 31 και παρ. 5 άρθρου 37 Ν. 
2160/93). 

2. Η αναστολή εκτελέσεων έργων που μπορούν να πα¬ 
ραβλάψουν ιαματική πηγή (άρθρο 3 Ν. 4844/1930) και η 
απαγόρευση ή η διακοπή έργων μετά από σύμφωνη γνώ¬ 
μη τριμελούς επιτροπής αποτελούμενης από υπαλλή¬ 
λους της Διεύθυνσης Τουρισμού της Περιφέρειας που 
ορίζονται από το Γενικό Γραμματέα αυτής (άρθρο 6 Ν. 
4844/1930). 

3. Η άδεια αναμίξεως ιαματικού ύδατος με κοινό ή θα¬ 
λάσσιο ή άλλες ουσίες (άρθρο 24 Α.Ν. 1169/1938). 

4. Η παροχή γνώμης προκειμένου να ρυθμιστούν δια¬ 
φορές που ανακύπτουν μεταξύ φορέων εκμετάλλευσης 
ιαματικών πηγών και γεωθερμικού δυναμικού κατά τη 
διάρκεια εκτέλεσης έργων (άρθρο 2 παρ. 5 Ν. 1475/1984, 
ΦΕΚ 131 Α'). 

5. Η σφράγιση των τουριστικών επιχειρήσεων (άρθρο 4 
παρ. 4, περιπτ. β', Ν. 2160/93 και άρθρο 27 παρ. 3 Ν. 
2636/1998, ΦΕΚ Α'). 

6. Η επιβολή των προβλεπόμενων από τις κείμενες δια¬ 
τάξεις προστίμων και λοιπών δικαιολογητικών κυρώσεων 
στις τουριστικές επιχειρήσεις οποιασδήποτε μορφής και 
κατηγορίας και στους ασκούντες τουριστικά επαγγέλμα¬ 
τα (ιδίως αρθρ. 4 Ν. 2160/93, όπως συμπληρώθηκε με άρ¬ 
θρο 27 Ν. 2636/98, παρ. 21, 22, 23, 24 και 25 απόφασης 
530269/1994 Γενικού Γραμματέα ΕΟΤ, άρθρο 11 Ν. 
393/1976, άρθρα 8 και 9 παρ. 2 και 3 Ν. 392/1976, άρθρο 
2 Ν. 642/1977, άρθρο 15 Ν. 711/1977, όπως αντικαταστά- 
θηκε με το άρθρο 13 Ν. 2446/1996, Α.Ν. 431/1937, Α.Ν. 
1108/1938, άρθρο 2 παρ. 8, άρθρο 4 παρ. 4 και άρθρο 6 
παρ. 2 και 3, Ν. 3185/1955, άρθρο 4 παρ. 2 και 3 της από¬ 
φασης Α 9953/ΔΙΟΝΟΣΕ/1789/1987 του Υπουργού Εθνι¬ 
κής Οικονομίας), με εξαίρεση τις προβλεπόμενες από το 
άρθρο 12του Ν. 710/1977 (ΦΕΚ283 Α') διοικητικές κυρώ¬ 
σεις. Οι προβλεπόμενες από τις παρ. 1 και 2 του άρθρου 
2 του Ν. 642/77 κυρώσεις επιβάλλονται από τον Προϊστά¬ 
μενο της Διεύθυνσης Τουρισμού της Περιφέρειας και από 
τον Γενικό Διευθυντή της Περιφέρειας, αντίστοιχα, στην 
προβλεπόμενη δε από την παρ. 3 του ιδίου άρθρου πε¬ 
νταμελή Επιτροπή μετέχουν, αντί των τριών μελών του 
Δ.Σ. του ΕΟΤ, ο Γ ενικός Γ ραμματέας της Περιφέρειας, ο 
Προϊστάμενος της Διεύθυνσης Σχεδιασμού και Ανάπτυ¬ 
ξης της Περιφέρειας και ο Προϊστάμενος του Τμήματος 
Τουριστικών Εγκαταστάσεων της Διεύθυνσης Τουρισμού 
της Περιφέρειας. Οι κυρώσεις που προβλέπονται από το 
άρθρο 15 του Ν. 711/77, όπως αυτό αντικαταστάθηκε με 


το άρθρο 13 του Ν. 2446/1996, επιβάλλοντας από τον 
Προϊστάμενο της Διεύθυνσης Τουρισμού της Περιφέρει¬ 
ας τα πρόστιμα και από το Γ ενικό Γ ραμματέα της Περιφέ¬ 
ρειας οι λοιπές στην προβλεπόμενη δε από την παρ. 3β 
του ίδιου άρθρου πενταμελή Επιτροπή μετέχει, αντί του 
Γ ενικού Γ ραμματέα του ΕΟΤ, ο Γ ενικός Γ ραμματέας της 
Περιφέρειας. Στην προβλεπόμενη από το άρθρο 2 του Ν. 
642/77 επιτροπή μετέχουν τρεις υπάλληλοι της Διεύθυν¬ 
σης Τουρισμού της Περιφέρειας οριζόμενοι από το Γενι¬ 
κό Γ ραμματέα αυτής. 

7. Η κατάπτωση της εγγυητικής επιστολής των Τουρι¬ 
στικών Γ ραφείων για παραβάσεις της παρ. 5 του άρθρου 
6τουΝ. 710/77. 

8. Η διατύπωση θέσεων - απόψεων για την έγκριση πε¬ 
ριβαλλοντικών όρων για τουριστικές δραστηριότητες 
(άρθρο 2 παρ. 3 ΚΥΑ 24635/1995, ΦΕΚ 755 Β'). 

9. Η παροχή γνώμης για την κατάρτιση του Γ ενικού Πο- 
λεοδομικού Σχεδίου, όταν η διαδικασία κινείται από Δήμο 
ή Κοινότητα (άρθρο3παρ. 2 Ν. 1337/1983, ΦΕΚ33Α'). 

10. Η χορήγηση ειδικού σήματος λειτουργίας (άδειας 
λειτουργίας) τουριστικού καταλύματος εντός παραδο¬ 
σιακών κτισμάτων (άρθρο 1 παρ. 1 Π.Δ. 33/1979, ΦΕΚ 10 
Α'). 

11. Η απαιτούμενη για τη χορήγηση άδειας λειτουργίας 
τουριστικών καταλυμάτων εντός παραδοσιακών κτισμά- 
των έγκριση της επιπλώσεως και του λοιπού κινητού εξο¬ 
πλισμού των καταλυμάτων αυτών και της καταλληλότη¬ 
τας του κτιρίου και της αρχιτεκτονικής μελέτης αυτού κα¬ 
θώς και των προμελετών για τη στατική στερέωση και τις 
ηλεκτρομηχανολογικές και υδραυλικές εγκαταστάσεις 
του (άρθρα 2 και 5 Π.Δ. 33/79). 

12. Η κατάπτωση της προβλεπόμενης για τη χορήγηση 
του ειδικού σήματος εγγυήσεως και η επιβολή των προ- 
βλεπομένων διοικητικών κυρώσεων (άρθρα 1,2, 3, 8, 11 
και 13 της κοινής απόφασης 514170/95, ΦΕΚ 386 Β') των 
Υπουργών Τουρισμού και Μεταφορών. 

13. Η χορήγηση άδειας λειτουργίας στις εκμεταλλευό¬ 
μενες ιαματικές πηγές τουριστικής σημασίας (άρθρο 7 Ν. 
2188/20), όπως συμπληρώθηκε με το άρθρο 5 Ν. 
4086/1960, ΦΕΚ 112 Α', άρθρο 4 Β.Δ. της 23 Απρ./3 Μάίου 
1923, άρθρο 23 Α.Ν. 1169/1938, σε συνδυασμό με άρθρο 
2 παρ. 3 Ν. 1624/1954. 

14. Η επιβολή των διοικητικών κυρώσεων στα τουριστι¬ 
κά γραφεία (άρθρα 10 και 11 Ν. 393/76 και άρθρα 6 και 8 
Π.Δ. 339/1996, ΦΕΚ225Α'). Οι κυρώσεις αυτές επιβάλλο¬ 
νται από τον Γενικό Διευθυντή, στην προβλεπόμενη δε 
από το άρθρο 11 παρ. 3 του Ν. 393/76 τριμελή επιτροπή 
μετέχει ως Πρόεδρος ο Γ ενικός Γ ραμματέας της Περιφέ¬ 
ρειας. 

Γ. Οι αρμοδιότητες που μεταβιβάζονται στον Προϊστά¬ 
μενο της Διεύθυνσης Τουρισμού να υπογράφει «Με εντο¬ 
λή Γ ενικού Γ ραμματέα» είναι οι κατωτέρω: 

1. Η εποπτεία των ξενώνων νεότητας (άρθρο 2 παρ. 2 
του Ν. 2160/1993, ΦΕΚ 118 Α'). 

2. Η παραλαβή της προβλεπόμενης στην παρ. 2 του άρ¬ 
θρου 3 του Ν. 2160/93 δήλωσης που αφορά ιδίως την τή¬ 
ρηση τωντεχνικών προδιαγραφών για τουριστικές επιχει¬ 
ρήσεις. 

3. Η παραλαβή και ο έλεγχος των τιμολογίων των τουρι¬ 
στικών επιχειρήσεων (άρθρο 4 παρ. 7 Ν. 2160/93). 

4. Η μέριμνα για την εκτύπωση, συμπλήρωση και απο¬ 
στολή των καταλόγων των τιμών των ξενοδοχείων, οικο¬ 
τροφείων και των για διάστημα μέχρι ενενήντα (90) ημε¬ 
ρών ενοικιαζόμενων επιπλωμένων δωματίων (άρθρο 5 
παρ. 9 Α.Ν. 431/1937, σε συνδυασμό με το άρθρο 1 παρ. 

1 Α.Ν. 1108/1938 και άρθρο 2 παρ. 7 εδαφ. πρώτο Ν. 
2160/93). 

5. Η έκδοση βεβαίωσης κατά τα οριζόμενα στο άρθρο 8 
παρ. 3 Α.Ν. 431/37. 

6. Ο καθορισμός ως υποχρεωτικής της λήψης πρωινού 
και του ενός τουλάχιστον από τα δύο φαγητά (άρθρο 23 
Ν.Δ. 3430/1955, όπως αντικαταστάθηκε με το άρθρο 1 Ν. 
642/1977). 

7. Η έκδοση και ανανέωση των πάσης φύσεως ατομικών 
διοικητικών πράξεων, ο έλεγχος των σχετικών όρων και 
κάθε άλλη σχετική διοικητική ενέργεια που προβλέπεται 
απάτην απόφαση 530992/1987 (ΦΕΚ557 Β') του Γενικού 
Γραμματέα του ΕΟΤ, αναφορικά με τις τεχνικές προδια¬ 
γραφές τωντουριστικών εγκαταστάσεων, πληντων εγκα¬ 
ταστάσεων ειδικής τουριστικής υποδομής. 

8. Η έγκριση και ο καθορισμός των όρων μεταφοράς ξε¬ 
νοδοχειακών επιχειρήσεων (άρθρο 2 Β.Δ. της 31 Ιαν./11 
Φεβρ. 1955). 

9. Η χορήγηση άδειας λειτουργίας (ειδικό σήμα λει¬ 
τουργίας) ξενοδοχείων τύπου ΜΟΤΕΛ, ξενώνων, επιπλω- 
μένωντουριστικών διαμερισμάτων και επαύλεων, η έγκρι¬ 
ση του τοπογραφικού διαγράμματος και των σχεδια¬ 
γραμμάτων αυτών και η κατάταξή τους στις οικείες 
κατηγορίες (άρθρα 1, 5, 6 και 12 του Β.Δ. της 30- 
31/22.4.1959, ΦΕΚ71 Α', όπως τροποποιήθηκε με το Π.Δ. 
768/1981,ΦΕΚ200Α'). 

10. Η χορήγηση αδειών σκοπιμότητας και καταλληλό¬ 
τητας προς εγκατάσταση κέντρων διακοπών και παραθε- 
ρισμού, ο έλεγχος και η επιθεώρηση των κέντρων αυτών 
και η ανάκληση ή αναστολή της ισχύος των ανωτέρω αδει¬ 
ών (άρθρο 2, παρ. 1,2,3, 6 και8 Ν. 3185/1955, ΦΕΚ91 Α'). 

11. Η κρίση για την ανεπάρκεια των εν ενεργεία εγκατα¬ 
στάσεων και των μέσων γενικώς των κέντρων διακοπών 
και παραθερισμού κατά την παρ. 1 του άρθρου 3 του Ν. 
3185/55, η χορήγηση της προβλεπόμενηςστηνπαρ. 2του 
ιδίου άρθρου άδειας και η κρίση για την ακαταλληλότητα 
των εκμεταλλευτών, διευθυντών και διαχειριστών των ως 
άνω κέντρων κατά την παρ. 3 του άρθρου 4 του ιδίου νό¬ 
μου. 

12. Η διατύπωση προτάσεως για τη χορήγηση άδειας 
εργασίας σε αλλοδαπούς απασχολούμενους σε κέντρα 
διακοπών και παραθερισμού (άρθρο 4 παρ. 2 Ν. 3185/55). 

13. Η χορήγηση της άδειας ασκήσεωςτου επαγγέλμα¬ 
τος του υπευθύνου διευθυντή ξενοδοχειακής επιχείρη¬ 
σης (άρθρο7 Ν.Δ. 3594/1956, ΦΕΚ238Α'). 

14. Οι αρμοδιότητες των οργάνων του ΕΟΤ, σχετικά με 
τα ειδικά τουριστικά λεωφορεία δημόσιας χρήσης, που 
προβλέπονται στα άρθρα 4, 5, 6, 7, 8, 9, 13 και 15 του Ν. 
711/1977/ΦΕΚ 284 Α', όπως τροποποιήθηκε με το Ν. 
2446/1996 (ΦΕΚ 276 Α') με εξαίρεση εκείνες που μεταβι¬ 
βάζονται στο Υπουργείο Ανάπτυξης σύμφωνα μετηνπαρ. 
16 του άρθρου 1 του παρόντος Νόμου. 

15. Η θεώρηση και ο έλεγχος που προβλέπονται στο άρ¬ 
θρο 3 παρ. 2 και 3 του Ν. 2446/96. 

16. Η χορήγηση του ειδικού σήματος λειτουργίας (άδει¬ 
ας λειτουργίας) τουριστικών γραφείων (άρθρο 3 Ν. 
393/76, όπως αντικαταστάθηκε με το άρθρο 2 του Π.Δ. 
288/1991, (ΦΕΚ 102 Α'). 

17. Η χορήγηση ειδικού σήματος λειτουργίας (άδεια 
λειτουργίας) υποκαταστήματος τουριστικού γραφείου 
γενικού τουρισμού (άρθρο 6 παρ. 1 Ν. 393/76). 

18. Η προαγωγή αδείας γραφείου εσωτερικού τουρι¬ 
σμού, ο υποβιβασμός αδείας γραφείου γενικού τουρι¬ 
σμού και οι λοιπές αρμοδιότητες που προβλέπονται στο 
άρθρο 8του Ν. 393/76. 


19. Η έγκριση εκδρομών στην αλλοδαπή και η επιβολή 
των διοικητικών κυρώσεων που προβλέπονται στην παρ. 
2ατου άρθρου 9του Ν. 393/76. 

20. Η έκδοση αδείας χαρακτηρισμού των επιχειρήσεων 
και των καταστημάτων του άρθρου 1 του Β.Δ. 436/1961 
(ΦΕΚ 111 Α') ως «τουριστικών» και χρησιμοποίησης του 
όρου «τουριστικού» (άρθρο 2 παρ. 1 και 2 Β.Δ. 436/61). Οι 
προβλεπόμενεςστηνπαρ. 2του άρθρου 2του Β.Δ. 436/61 
εκθέσεις «των αρμοδίων οργάνων του ΕΟΤ» συντάσσο- 
νται από υπαλλήλους της Διεύθυνσης Τουρισμού της Πε¬ 
ριφέρειας, οριζόμενους από τον Προϊστάμενο αυτής. 

21. Η εξέταση της γνώσης ξένης γλώσσας, από υπάλ¬ 
ληλο της Περιφέρειας οριζόμενο από τον Γ ενικό Γ ραμμα¬ 
τέα κατά προτίμηση από τους υπηρετούντες στη Διεύ¬ 
θυνση Τουρισμού, προκειμένου να χορηγηθεί το ειδικό 
σήμα λειτουργίας της οικείας επιχείρησης (άρθρο μόνο 
αποφάσεων Γ ενικού Γ ραμματέα ΕΟΤ 537/94 ΦΕΚ 839 Β', 
514701/94 ΦΕΚ 704 Β' και 514703/94 ΦΕΚ 704 Β' και άρ¬ 
θρο 1 παρ. 3 της κοινής απόφασης 514170/64/1999, ΦΕΚ 
386 Β', των Υπουργών Τουρισμού και Μεταφορών). 

22. Η παραλαβή των υποβαλλόμενων τιμολογίων 
κατ’άρθρο 4παρ. 1 Ν. 392/1976 (ΦΕΚ199Α'). 

23. Η διενέργεια ελέγχων από υπαλλήλους της Περιφέ¬ 
ρειας στις τουριστικές επιχειρήσεις και σε επιχειρήσεις 
που εξυπηρετούν με οποιονδήποτε τρόπο τουρίστες 
εντός της οικείας Περιφέρειας, σύμφωνα με τα οριζόμε¬ 
να στην παρ. 1 του άρθρου 4 του Ν. 2160/93. 

24. Ο έλεγχος των σχεδίων του τουριστικού λιμένα και 
των εγκαταστάσεων αυτού και η αποστολή στην αρμόδια 
Υπηρεσία του Υπουργείου Ανάπτυξης (Διεύθυνση Τουρι¬ 
στικών Λιμένων) της σχετικής έκθεσης, προκειμένου να 
εκδοθεί η άδεια λειτουργίας του τουριστικού λιμένα (άρ¬ 
θρο 31 παρ. 8 Ν. 2160/93). 

25. Ο έλεγχος της τήρησης των διατάξεων της τουρι¬ 
στικής νομοθεσίας κατά τα οριζόμενα στο άρθρο 13 του 
Α.Ν. 431/37. 

26. Η άσκηση εποπτείας και ελέγχου στις εκμεταλλεύ¬ 
σεις ιαματικών πηγών τουριστικής σημασίας (άρθρο 7 
του Ν. 2188/1920, άρθρα 7 και8 Β.Δ.της23Απρ./3 Μάίου 
1923, άρθρο 8 Α.Ν. 828/1948). 

27. Ο έλεγχος των μεταβολώντου προσώπου του εκδο- 
χέατης επιχείρησης καιτουτεχνικού διευθυντή ιαματικής 
πηγής (άρθρο 15 Β.Δ. της 23 Απρ./3 Μάίου 1923). 

28. Η εποπτεία και ο έλεγχος στα τουριστικά γραφεία 
(άρθρα 10 και 11 Ν. 393/76 και άρθρα 6 και 8 Π.Δ. 
339/1996, ΦΕΚ 225 Α'). 

29. Η δημοσίευση των επιβαλλόμενων ποινών σε ξενο¬ 
δοχεία και λοιπά τουριστικά επαγγέλματα κατά τα οριζό¬ 
μενα στο άρθρο 2 παρ. 9 του Α.Ν. 1108/1938. Στην προ- 
βλεπόμενη στο παραπάνω άρθρο επιτροπή μετέχουν 
τρεις υπάλληλοι της Διεύθυνσης Τουρισμού της Περιφέ¬ 
ρειας, οριζόμενοι από τον Προϊστάμενο της Διεύθυνσης 
αυτής, χρέη εισηγητή δε εκτελεί ο Προϊστάμενος του αρ¬ 
μόδιου κατά περίπτωση Τμήματος της ιδίας Διεύθυνσης. 

30. Ο καθορισμός της αφετηρίας, της διαδρομής και 
των στάσεων και η έγκριση της θέσης σε κυκλοφορία του¬ 
ριστικών τραίνων (άρθρο 30 παρ. 2 και 3 Ν. 2636/98). Η 
ανακοίνωση του διαμορφούμενου κάθε φορά κομίστρου 
των τουριστικών τραίνων γίνεται στη Διεύθυνση Τουρι¬ 
σμού της οικείας Περιφέρειας (άρθρο 30 παρ. 4 Ν. 
2636/98). 

31.0 χαρακτηρισμός περιόδων συνωστισμού (άρθρο 5 
εδάφιο τελευταίο Β.Δ. της 1-11/7.11.1938). 

32. Οι εγκρίσεις, βεβαιώσεις και λοιπές ατομικές διοι¬ 
κητικές πράξεις που προβλέπονται στην απόφαση 

406912/4660/1995 του Υπουργού Γεωργίας (ΦΕΚ 1041 
Β'). 

33. Η ειδική γνωμάτευσητηςπερίπτωσηςβΙΙτηςπαρ. 18 
του άρθρου 6του Ν. 2601/1998, για επενδύσεις ή και προ¬ 
γράμματα χρηματοδοτικής μίσθωσης εξοπλισμού για 
ίδρυση ή επέκταση ξενοδοχειακών μονάδων, εφόσον το 
ύψος του προϋπολογισμού δεν υπερβαίνει το ποσό των 
επτακοσίων εκατομμυρίων (700.000.000) δρχ. 

34. Η έγκριση για την πλήρωση των προδιαγραφών που 
καθορίζονται με την κοινή υπουργική απόφαση της παρ. 
21 του άρθρου 6 του Ν. 2601/98 για τις αναφερόμενες 
στην ίδια αυτή παράγραφο μονάδες, εφόσοντο ύψος του 
προϋπολογισμού των επενδύσεων ή και του προγράμμα¬ 
τος χρηματοδοτικής μίσθωσης εξοπλισμού δεν υπερβαί- 
νειτο ποσό των επτακοσίων εκατομμυρίων (700.000.000) 
δρχ. 

35. Η παροχή γνώμης για την αναγκαστική απαλλο¬ 
τρίωση κτημάτων Δήμων ή Κοινοτήτων ή νομικών ή φυσι¬ 
κών προσώπων και πηγών ύδατος (άρθρο 13 Ν. 4377/ 
1929). 

36. Η υποβολή προτάσεων για παραχώρηση δημοσίου 
κτήματος (άρθρο 13 Ν. 4377/1929). 

37. Η παροχή σύμφωνης γνώμης για τη δυνατότητα 
χρησιμοποιήσεως κτημάτων του Δημοσίου ή Μονών (άρ¬ 
θρο 13 Ν. 4377/1929). 

38. Η παροχή αιτιολογημένης γνώμης για τον καθορι¬ 
σμό των λατομικών περιοχών (άρθρο 4 παρ. 1 εδ. τελευ¬ 
ταίο Ν. 1428/1984, ΦΕΚ 43 Α', όπως αντικαταστάθηκε με 
το άρθρο 4 Ν. 2115/1993 ΦΕΚ 15 Α'). 

39. Η παροχή αιτιολογημένης γνώμης για την εκμίσθω- 
σης δημόσιων λατομείων αδρανών υλικών ή για τη χορή¬ 
γηση άδειας εκμετάλλευσης λατομείων αδρανών υλικών, 
βιομηχανικών ορυκτών και μαρμάρων (άρθρο 10 παρ. 3 Ν. 
1428/84 και άρθρο 4 παρ. 2 Ν. 669/1977, ΦΕΚ 241 Α') και 
η πρόταση για την ανάκληση της άδειας εκμετάλλευσης 
ή για την καταγγελία της σύμβασης μίσθωσης λατομείων 
αδρανών υλικών (άρθρο 11 Ν. 1428/84, όπως αντικατα- 
στάθηκεμετο άρθρο 11 Ν. 2115/93). 

40.0 έλεγχος και η παρακολούθηση της εκτέλεσης των 
συμβάσεων χρονομεριστικής μίσθωσης (άρθρο 4 παρ. 1 
Ν. 1652/86 και άρθρο 10 παρ. 2 της απόφασης 
Α9953/ΔΙΟΝΟΣΕ/1789/1987, ΦΕΚ 719 Β', του Υπουργού 
Εθνικής Οικονομίας) καθώς και η θεώρηση των βιβλίων 
καταχώρησηςτων συμβάσεων αυτών (άρθρο 3 παρ. 4της 
προαναφερόμενης υπουργικής απόφασης). 

41. Ο έλεγχος και η θεώρηση των συμβολαίων που συ- 
νάπτονται μεταξύ Ξενοδοχειακών Επιχειρήσεων και Του¬ 
ριστικών Γραφείων Εσωτερικού και Εξωτερικού και ο 
έλεγχος της ημερήσιας κίνησης και χρέωσης των πελα¬ 
τών των επιχειρήσεων αυτών (άρθρο 16 της απόφασης 
503007/1976 του Γενικού Γραμματέα του ΕΟΤ που κυρώ¬ 
θηκε με το άρθρο 8τουΝ. 1652/86). 

42. Η χορήγηση του ειδικού σήματος λειτουργίας του¬ 
ριστικών επιχειρήσεων (τουριστικών καταλυμάτων), πλην 
των εγκαταστάσεων ειδικής τουριστικής υποδομής, το 
οποίο αντικαθιστά την προβλεπόμενη από τις σχετικές 
διατάξεις άδεια λειτουργίας για το κτίριο και την επιχεί¬ 
ρηση (άρθρο 3 παρ. 3 Ν. 2160/93, σεσυνδ. με το άρθρο 3 
παρ. 5 ιδίου νόμου και άρθρα 11 παρ. 2 Α.Ν. 431/1937 και 
2 β, δ της 27 Απρ./14 Μάίου 1937). 

43. Η τήρηση μητρώου των τουριστικών επιχειρήσεων, 
στις οποίες χορηγείται κατά τις διατάξεις του παρόντος 
το ειδικό σήμα λειτουργίας από τις Περιφέρειες (άρθρο 3 
παρ. 3 Ν. 2160/93). 


44. Ο χαρακτηρισμός και η κατάταξη στις οικείες κατη¬ 
γορίες των ξενοδοχείων, οικοτροφείων, πανδοχείων και 
ενοικιαζομένων δωματίων καθώς και ο υποβιβασμός αυ¬ 
τών (άρθρο 11 παρ. 1 Α.Ν. 431/1937, σε συνδυασμό με άρ¬ 
θρα 8 και 10 Β.Δ. της 27 Απρ./17 Μάίου 1937). 

45. Η έγκριση των τίτλων των ξενοδοχείων, η έγκριση 
μεταβίβασης των τίτλων αυτών, η απόφαση για τον έχο- 
ντα επικρατέστερα δικαιώματα επί του τίτλου και η έγκρι¬ 
ση της μετάφρασης του τίτλου (άρθρα 1, 2, 3 και 4 του 
Β.Δ. της 25 Νοεμ./Δεκ. 1937). 

46. Η έγκριση των δηλούμενων τιμών ειδικού σήματος 
λειτουργίας τουριστικού καταλύματος εντός παραδοσια¬ 
κών κτισμάτων (άρθρο 8 Π.Δ. 33/79). 

47. Η εξέταση από υπάλληλο της Περιφέρειας, οριζό¬ 
μενο από το Γενικό Γραμματέα αυτής και κατά προτίμηση 
από τους υπηρετούντες στη Διεύθυνση Τουρισμού, της 
γνώσης της ελληνικής ή άλλης κοινοτικής γλώσσας (άρ¬ 
θρο 4 παρ. 1 Ν. 393/76, όπως αντικαταστάθηκε με το άρ¬ 
θρο 3τουΠ.Δ. 288/91). 

48. Η χορήγηση και αφαίρεση του ειδικού σήματος λει¬ 
τουργίας, η έγκριση ιδρύσεως υποκαταστήματος και η 
χορήγηση και αφαίρεση του ειδικού σήματος, η παρακο¬ 
λούθηση και ο έλεγχος των μεταβολώντων επιχειρήσεων 
εκμισθώσεως επιβατηγών αυτοκινήτων ιδιωτικής χρήσε- 
ως άνευ οδηγού, η θεώρηση και έγκριση αναθεώρησης 
των τιμολογίων των επιχειρήσεων αυτών (άρθρα 1,2,3,8, 
11 και 13 της κοινής απόφασης 514170/95, ΦΕΚ 386 Β' 
των Υπουργών Τουρισμού και Μεταφορών). 

49. Η έγκριση της αρχιτεκτονικής μελέτης του κτιρίου 
της τουριστικής εγκατάστασης μόνο ως προς το σύμφω¬ 
νο αυτής με τις εκάστοτε ισχύουσες προδιαγραφές (άρ¬ 
θρο 3 παρ. 1 εδ. πρώτο του Ν. 2160/1993). Αντί της προ- 
βλεπόμενης στην παρ. 1 του άρθρου 3 του Ν. 2160/93 τρι¬ 
μελούς επιτροπής αποφασίζει επιτροπή αποτελούμενη 
από το Γενικό Διευθυντή της Περιφέρειας, τον Προϊστά¬ 
μενο της Διεύθυνσης Τουρισμού καιτον Προϊστάμενο της 
Διεύθυνσης Περιβάλλοντος & Χωροταξίας της Περιφέ¬ 
ρειας. 

50. Ο έλεγχος της καταλληλότητας των χώρων οργα¬ 
νωμένης κατασκήνωσης (κάμπινγκ) και η χορήγηση της 
σχετικής άδειας - ειδικού σήματος λειτουργίας (άρθρο 1 
παρ. 1 και2του Ν. 392/1976, ΦΕΚ 199 Α'). 

51. Η έγκριση των διακριτικών τίτλων των επιχειρήσεων 
εκμεταλλεύσεως χώρων οργανωμένης κατασκήνωσης 
και η τήρηση μητρώου για τις χορηγούμενες άδειες και 
τους εγκρινόμενους διακριτικούς τίτλους των επιχειρή¬ 
σεων αυτών (άρθρο 6 παρ. 1 και 2 Ν. 392/76, σε συνδυα¬ 
σμό με το άρθρο 3 παρ. 3 Ν. 2160/93). 

52. Η έγκριση του διακριτικού τίτλου των τουριστικών 
γραφείων που έχουν την έδρα τους στην Περιφέρεια, η 
καταχώρηση των συμφωνιών για τη μεταβίβαση των τίτ¬ 
λων και η τήρηση του μητρώου των τίτλων (άρθρο 2 Ν. 
393/1976, ΦΕΚ 199 Α'). 

Με την παρούσα δεν προκαλείται δαπάνη σε βάρος του 
προϋπολογισμού του Κράτους και της Περιφέρειας Δυτι¬ 
κής Μακεδονίας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κοζάνη, 1 Φεβρουάριου 2002 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




